CELEX: E2000P0006
Language: el
Date: 2000-06-15 00:00:00
Title: Αίτημα για τη διατύπωση συμβουλευτικής γνώμης από το Δικαστήριο της ΕΖΕΣ, υποβαλλόμενο από το διοικητικό δικαστήριο του Πριγκιπάτου του Λιχτενστάιν (Verwaltungsbeschwerdeinstanz des Fürstentums Liechtenstein), δυνάμει της απόφασης που εξέδωσε το εν λόγω δικαστήριο στις 15 Ιουνίου 2000 στην υπόθεση του Dr. Jürgen Tschannett (Υπόθεση Ε-6/00)

Σημαντική ανακοίνωση νομικού περιεχομένου

|

E2000P0006

Αίτημα για τη διατύπωση συμβουλευτικής γνώμης από το Δικαστήριο της ΕΖΕΣ, υποβαλλόμενο από το διοικητικό δικαστήριο του Πριγκιπάτου του Λιχτενστάιν (Verwaltungsbeschwerdeinstanz des Fürstentums Liechtenstein), δυνάμει της απόφασης που εξέδωσε το εν λόγω δικαστήριο στις 15 Ιουνίου 2000 στην υπόθεση του Dr. Jürgen Tschannett (Υπόθεση Ε-6/00)  

Επίσημη Εφημερίδα αριθ. C 049 της 15/02/2001 σ. 0009 - 0009

Αίτημα για τη διατύπωση συμβουλευτικής γνώμης από το Δικαστήριο της ΕΖΕΣ, υποβαλλόμενο από το διοικητικό δικαστήριο του Πριγκιπάτου του Λιχτενστάιν (/Verwaltungsbeschwerdeinstanz des Fürstentums Liechtenstein), δυνάμει της απόφασης που εξέδωσε το εν λόγω δικαστήριο στις 15 Ιουνίου 2000 στην υπόθεση του Dr. Jürgen Tschannett(Υπόθεση Ε-6/00)(2001/C 49/13)Με απόφαση της 15ης Ιουνίου 2000, το διοικητικό δικαστήριο του Πριγκιπάτου του Λιχτενστάιν (/Verwaltungsbeschwerdeinstanz des Fürstenstums Liechtenstein) υπέβαλε προς το Δικοστήριο της ΕΖΕΣ αίτημα, το οποίο παρελήφθη από το πρωτόκολλο του Δικαστηρίου στις 21 Ιουνίου 2000 και αφορούσε τη διατύπωση συμβουλευτικής γνώμης ως προς το ακόλουθο ερώτημα στην υπόθεση του Dr. Jürgen Tschannett:1. Συμβιβάζεται με τον ΕΟΧ και/ή με τη συμφωνία για τον Ευρωπαϊκό Οικονομικό Χώρο (συμφωνία ΕΟΧ), της 2ας Μαΐου 1992, ο κανόνας περί αποκλειστικής απασχόλησης που ισχύει για την άσκηση της ιατρικής από όλους ανεξαιρέτως τους ιατρούς δυνάμει της εθνικής νομοθεσίας του Λιχτενστάιν, και ιδίως του άρθρου 9 παράγραφος 1 του κανονισμού της 8ης Νοεμβρίου 1988, περί των ιατρικών επαγγελμάτων, το οποίο προβλέπει: "Ένας οδοντίατρος είναι δυνατόν να ασκεί το επάγγελμά του ως αυτοαπασχολούμενος, είτε ως μοναδικός ιατρός είτε από κοινού με άλλους, μόνο εφόσον κατέχει σχετική άδεια και μόνο εφόσον ο ίδιος εργάζεται αποκλειστικά για λογαριασμό του στο αντίστοιχο ιατρείο. Ένας ιατρός δεν είναι δυνατόν να εργάζεται σε περισσότερα του ενός ιατρεία, ούτε ως μοναδικός ιατρός ούτε από κοινού με άλλους";2. Εάν η απάντηση στο ως άνω ερώτημα είναι ότι ο κανόνας περί αποκλειστικής απασχόλησης που ισχύει δυνάμει του άρθρου 9 παράγραφος 1 του κανονισμού της 8ης Νοεμβρίου 1988 περί των ιατρικών επαγγελμάτων είναι κατά βάση συμβατός με τον ΕΟΧ, αυτό σημαίνει, ωστόσο, ότι σε μεμονωμένες περιπτώσεις πρέπει να λαμβάνονται υπόψη οι εξειδικευμένες ιατρικές δραστηριότητες που ασκούνται από έναν "ιατρό της εργασίας", έτσι ώστε να προβλεφθούν οι αναγκαίες εξαιρέσεις για αυτές τις δραστηριότητες, οι οποίες δεν απαιτούν "ιατρείο" με την κοινώς αποδεκτή έννοια του όρου;